Oefenvelde weer oop vir atlete | Netwerk24
Oefenvelde weer oop vir atlete
Deur Marizanne Kok 28 Mei 2020 14:53
Tatjana Schoenmaker en haar medeswemmers mag uiteindelik weer in openbare swembaddens gaan oefen. Foto: Gallo Images
Die nasionale Covid-19-bevelsraad het Donderdag sy vlak 3-maatreëls bekend gemaak. Volgens dié maatreëls bly sportgronde en swembaddens toe vir almal behalwe professionele atlete wat daar wil oefen.
Daarbenewens mag sportwedstryde weer plaasvind, mits dit in ’n nie-kontaksport is. Dit is goeie nuus vir die federasies van onder meer gholf, tennis en swem, wat almal gepleit het vir ’n hervatting op grond daarvan dat sosiale afstand in dié sportsoorte gehandhaaf kan word.
By wedstryde sal net atlete, wedstrydbeamptes, joernaliste, mediese personeel en televisiepersoneel toegelaat word.
Vir die gewone man op straat wat smag na ’n potjie gholf, vir kinders wat weer na hul gimnastiekklubs wil terugkeer of diegene wat in die gimnasium wil gaan sweet, duur die wag in vlak 3 voort.
Meer volg later.
Meer oor: Koronavirus | Inperking | Covid-19 | Inperkingsmaatreëls
Olimpiese held ‘oorweldig’ deur inperking
Swembreier se pleidooi: ‘Laat ons weer oefen’